जिसले क्रिकेट दे नमें प्रारूप ट्वंटी-20 दे विश्व कप दे आयोजन दी गल्ल आई तां उसले बी अंतर्राश्ट्रीय क्रिकेट परिषद आईसीसी दी पैह्‌ली पसंद दक्खनी अफ्रीका गै बनेआ। भारत गित्तै एह् दवै बनेआ। भारत गित्तै एह् दवै गै टूर्नामेंट बेहद्‌द यादगार रेह्। ओह् वनडे विश्व कप दे फाइनल इच पुज्जने दे बाद ट्वंटी-20 विश्वकप दा चैंपियन बनने इच सफल रेहा। पिछले बरे जिसले सुरक्षा कारणें कन्नै पाकिस्तान इच प्रस्तावित चैंपियंस ट्राफी दा आयोजन रद्‌द करी दित्ता गेआ हा तां आईसीसी गी तारणहार दे रूप इच दक्खनी अफ्रीका गै लब्भेआ। चैंपियंस ट्राफी रद्‌द होने दे बाद माल्ली घाट्‌टा पूरा करने गित्तै जिसले इक टूर्नामेंट दा आयोजन भारत, श्रीलंका ते दक्खनी अफ्रीका दी संयुक्त मेजबानी इच कीता जाना हा तां त्रौनें गै देशें दे क्रिकेट बोर्ड प्रमुक्खें दी पैह्‌ली पसंद इयै देश बनेआ। हालांके प्रायोजक दी कमीं दे कारण इस प्रस्तावित टूर्नामेंट गी बाद इच रद्‌द करना पेआ।